2016-yilning boshidan buyon “Sog‘lom ona va bola yili” Davlat dasturini moliyalashtirishga 1,3 trln so‘m yo‘naltirildi

2016-yilning birinchi choragida “Sog‘lom ona va bola yili” Davlat dasturi tadbirlarini moliyalashtirishga qariyb 1,3 trillion so‘m miqdoridagi mablag‘ yo‘naltirildi. Bu haqda O‘zbekiston hukumatining 15-aprel, juma kuni bo‘lib o‘tgan majlisida ma’lum qilindi, deb xabar beradi O‘zA.

“Oilani, onalik va bolalikni muhofaza qilish tizimini yanada mustahkamlashga, onalar va bolalarni tibbiy parvarish qilish darajasi va sifatini oshirishga yo‘naltirilgan “Sog‘lom ona va bola yili” Davlat dasturi tadbirlarini faol amalga oshirish boshlandi”, — deb ta’kidlandi xabarnomada.